Úradný vestník L 130 , 27/05/2003 S. 0027 - 0028



Rozhodnutie Komisie z 23. mája 2003, ktorým sa mení a dopĺňa rozhodnutie 2002/300/ES ustanovujúce zoznam schválených zón so zreteľom na Bonamia ostreae a/alebo Marteilia refringens (oznámené pod číslom dokumentu C(2003) 1639) (Text s významom pre EHP) (2003/378/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/67/EHS z 28. januára 1991 o veterinárnych podmienkach zvierat pri uvádzaní živočíchov a produktov akvakultúry na trh [1], naposledy zmenenú a doplnenú smernicou 98/45/ES [2], a najmä na jej článok 5, keďže: (1) Rozhodnutie Komisie 2002/300/EC [3] stanovuje oblasti v Írsku, ktoré sa považujú za oblasti bez výskytu ochorení Bonamia ostrea a/alebo Marteilia refringens. (2) Príslušný veterinárny úrad v Írsku informoval Komisiu a ostatné členské štáty o zistení Bonamia ostrea v oblasti Achill Sound, ktorá sa predtým považovala za oblasť bez tohto ochorenia. Táto oblasť sa už preto nemôže považovať za oblasť bez výskytu Bonamia ostrea. (3) Rozhodnutie 2002/300/ES by sa preto malo primerane zmeniť a doplniť. (4) Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Príloha k rozhodnutiu 2002/300/ES sa nahrádza textom v prílohe k tomuto rozhodnutiu. Článok 2 Toto rozhodnutie je adresované členským štátom. V Bruseli 23. mája 2003 Za Komisiu David Byrne člen Komisie [1] Ú. v. ES L 46, 19.2.1991, s. 1. [2] Ú. v. ES L 189, 3.7.1998, s. 12. [3] Ú. v. ES L 103, 19.4.2002, s. 24. -------------------------------------------------- PRÍLOHA " „PRÍLOHA ZÓNY SCHVÁLENÉ SO ZRETEĽOM NA JEDNO ALEBO VIAC OCHORENÍ LASTÚRNIKOV BONAMIA OSTREA A MARTEILIA REFRINGENS 1.A. Zóny v Írsku schválené so zreteľom na B. ostreae - celá pobrežná línia Írska s výnimkou týchto piatich oblastí: - Cork Harbour, - Galway Bay, - Ballinakill Harbour, - Clew Bay, - Achill Sound. 1.B. Zóny v Írsku schválené so zreteľom na M. refringens - celé pobrežie Írska. 2.A. Zóny vo Veľkej Británii, Normandské ostrovy a ostrov Man schválené so zreteľom na B. ostreae - celé pobrežie Veľkej Británie, s výnimkou týchto oblastí: - južné pobrežie Cornwallu od Lizardu po Start Point, - oblasť okolo ústia rieky Solent od Portland Bill po Selsey Bill, - oblasť pozdĺž pobrežia v Essexe od Shoeburyness po Landguard point, - celá pobrežná línia Severného Írska, - celá pobrežná línia Guernsey a Herm, - zóna ostrova Jersey: zóna pozostáva z pobrežnej prílivovej oblasti a jej najbližšieho okolia medzi značkou stredne vysokého stavu vody na ostrove Jersey a imaginárnou čiarou tiahnúcou sa tri námorné míle od značky stredne nízkeho stavu vody na ostrove Jersey. Zóna leží v Normandsko-bretónskom zálive na južnej strane kanálu La Manche, - celá pobrežná línia ostrova Man. 2.B. Zóny vo Veľkej Británii, Normandské ostrovy a ostrov Man schválené so zreteľom na M. refringens - celá pobrežná línia Veľkej Británie, - celá pobrežná línia Severného Írska, - celá pobrežná línia Guernsey a Herm, - zóna ostrova Jersey: zóna pozostáva z prílivovej pobrežnej oblasti a jej najbližšieho okolia medzi značkou stredne vysokého stavu vody na ostrove Jersey a imaginárnou čiarou tiahnúcou sa tri námorné míle od značky stredne nízkeho stavu vody na ostrove Jersey. Zóna leží v Normandsko-bretónskom zálive na južnej strane kanálu La Manche, - celá pobrežná línia ostrova Man.“ " --------------------------------------------------